Jean Tigana

Jean Amadou Tigana (født 23. juni 1955 i Bamako, Fransk Sudan, i dag Mali) er en fotballtrener og tidligere spiller. Han tilbrakte hele spillerkarrieren i franske klubber, og spilte 52 landskamper og scoret 1 mål for  på 1980-tallet.

Karriere som spiller 
Tigana begynte sin profesjonelle karriere i Toulon. Han gikk til Lyon i 1978 og deretter til Bordeaux. Han var med på det franske landslaget som vant EM 1984 etter at de slo  i finalen. Tigana spilte på Bordeaux' midtbane i åtte år, og var med på å vinne tre ligatitler og tre cuptitler, i tillegg til at de kom langt i europacupen ved to anledninger. De tapte semifinalen i europacupen og cupvinnercupen i henholdsvis 1985 og 1987. I 1989 gikk han til Olympique Marseille og avsluttet karrieren der etter 1990/91-sesongen.

På landslaget utgjorde han sammen med Michel Platini, Luis Fernández og Alain Giresse det såkalte «magiske kvadratet» (le Carré Magique). Tigana scoret sitt eneste landslagsmål mot  i VM-sluttspillet i 1986.

Karriere som trener 
Tigana hadde sin første trenerjobb i Lyon. Han trente dem fra 1993 til 1995, da han gikk til AS Monaco, der han ble til 1999.

Han overtok managerjobben i den engelske klubben Fulham i 2000, og var med på opprykket fra første divisjon til Premier League. Han fikk sparken i april 2003.

I oktober 2005 signerte han et to og et halvt års kontrakt med den tyrkiske klubben Beşiktaş. Denne sesongen vant Beşiktaş deres første cuptittel på åtte år. Like etter at Beşiktaş vant den tyrkiske cupen i 2007, kunngjorde Tigana at han ville forlate klubben etter endt sesong. 25. mai 2010 ble Tigana igjen trener for Ligue 1-klubben Bordeaux, han overtok jobben etter Laurent Blanc.  I 2012 var han noen måneder i kinesiske Shanghai Greenland FC som trener, før Nicolas Anelka overtok.

Referanser

Eksterne lenker 
 
 Profil hos L'équipe

Franske fotballtrenere
Franske fotballspillere
Franske landslagsspillere i fotball
Europamestere i fotball
Spillere i Fotball-VM 1982
Spillere i Fotball-EM 1984
Spillere i Fotball-VM 1986
Fotballspillere for Sporting Toulon Var
Fotballspillere for Olympique Lyon
Fotballspillere for FC Girondins de Bordeaux
Fotballspillere for Olympique de Marseille
Fotballtrenere for Olympique Lyon
Fotballtrenere for Fulham FC
Fotballtrenere for Beşiktaş JK
Fotballtrenere for FC Girondins de Bordeaux
Fotballtrenere for AS Monaco FC
Personer fra Bamako
Fødsler i 1955